આર.કે.એ અમને બન્નેને એમના ઘરે આવવાં નિમંત્રણ આપ્યું. એક રવિવારે અમે તેમના ઘરે ગયાં. ચા-પાણી, નાસ્તા સાથે વાતચીત ચાલી. મુંબઈ એકવાર જોવા જેવું ખરું. કુટુંબ સાથે વેકેશનમાં જઈ આવીએ. અમે તો રહ્યા સાવ અનજાન અને આવી મોટી નગરીમાં આપણું એકલા જવાનું ગજું નહીં. ઈચ્છા તો ઘણી થાય છે. એ દિવસે મેં વાતને વધુ ચગાવી નહીં. એમના કહેવાનો સૂર હતો કે અમે તેમને મુંબઈમાં ફેરવીએ. આ એમનું ‘હનુમાન ચાલીસા’નું સહાનુભૂતિનુ મોટું વેવ હતું. દરમ્યાન હેડ ઓફીસથી મારો રીટ્રાન્સફરનો ઓર્ડર આવી ગયો એટલે રજા પર ના ઉતરતા હું અને મારી પત્ની મુંબઈ પરત ફર્યાં. મને સંતોષ છે કે મેં આર.કે. ને એમના ‘સહાનુભૂતિ’ના સેવિંગ્સ ખાતામાંથી ઓવર ડ્રાફ્ટ થવા ના દીધો! કેમકે આર.કે. કુટુંબ સહિત મુંબઈ ફરવા આવ્યા કે નહીં એની માહિતી મળી નથી. એમને શનિવાર થી મંગલવાર કેમ થયો એનું રહસ્ય મળ્યું કે નહીં તે પણ એક રહસ્ય છે !